Trenčiansky samosprávny kraj so sídlom v Trenčíne

v súlade so zákonom č. 446/2001 Z. z. o majetku vyšších územných celkov v platnom znení a Zásadami ponukového konania pri nakladaní s nevyužiteľným nehnuteľným majetkom                       vo vlastníctve Trenčianskeho samosprávneho kraja  

vyhlasuje opakované ponukové konanie 
na  odpredaj  prebytočného  nehnuteľného  majetku.

Ponukové konanie je zároveň obchodnou verejnou súťažou v súlade s § 281 a nasl. zákona                     č. 513/1991 Zb. Obchodného zákonníka v platnom znení.  

Predmet odpredaja:
1.)	Nehnuteľný majetok   nachádzajúci  sa v katastrálnom území Beluša, zapísaný na LV č. 964 
správca:	Nemocnica s poliklinikou, Nemocničná 986, 017 26  Považská Bystrica

Stavby:
•	zdravotnícky sklad súp. č. 93 na pozemku parc. č.  3467/5, 
•	sklad palív súp. č. 1887 na pozemku parc. č.  3467/6, 
•	vonkajšie úpravy – plot, prípojka vody, vodomerná šachta, kanalizácia, žumpa, prípojka NN, oporný múr, spevnené plochy, vonkajšie schody.
Pozemky:
•	parc. č. 3349/5 – vodné plochy o výmere 1 134 m2,
•	parc. č. 3372/5 – lesné pozemky o výmere 246 m2,
•	parc. č. 3467/4 – zastavané plochy a nádvoria o výmere 16 181 m2,
•	parc. č. 3467/5 – zastavané plochy a nádvoria o výmere 991 m2,
•	parc. č. 3467/6– zastavané plochy a nádvoria o výmere 41 m2,

Všeobecná hodnota  majetku podľa znaleckého posudku: 168 000,00 €.

Spôsob predloženia cenovej ponuky:
Záujemcovia môžu predložiť svoje cenové ponuky osobne alebo poštou v uzatvorenej obálke s označením „Sklad Beluša: PREDAJ NA ZÁKLADE PONUKY – NEOTVÁRAŤ“ na adresu: Trenčiansky samosprávny kraj, K dolnej stanici 7282/20A, 911 01 Trenčín, v termíne                       do 19. 1. 2011 do 11.00 hod.

Účastníkmi ponukového konania môžu byť:
•	občania Slovenskej republiky 
•	iné fyzické osoby majúce trvalý pobyt na území SR 
•	právnické osoby so sídlom v SR   

Otvorenie obálok sa uskutoční na verejnom zasadnutí komisie, menovanej predsedom Trenčianskeho   samosprávneho  kraja  dňa 20. 1. 2011 o 13.00 hod.   Komisia   vykoná vyhodnotenie ponúk do  5 dní od otvorenia obálok. O výsledku budú účastníci upovedomení po ukončení ponukového konania.  Úspešný účastník ponukového konania bude vyzvaný k uzatvoreniu zmluvy až po schválení predaja predmetného majetku Zastupiteľstvom Trenčianskeho samosprávneho kraja.

Ďalšie podmienky:
•	záujemca  je   povinný   zložiť   zábezpeku  vo výške  20 % z ceny určenej podľa znaleckého posudku (33 600,- €) na účet v DEXIA banka Slovensko, pobočka Trenčín,                                        č. účtu 7300077001/5600 (VS: 2317) a predložiť doklad o jej zložení osobne alebo poštou v uzatvorenej obálke spolu s cenovou ponukou, najneskôr do 19. 1. 2011  do 11.00 hod.,  
•	neúspešnému účastníkovi bude zábezpeka vrátená do  10 dní od ukončenia ponukového konania, úspešnému účastníkovi bude započítaná do kúpnej ceny.  V prípade, že úspešný účastník ponukového konania odstúpi  od uzatvorenia zmluvy, bude mu uložená sankčná pokuta vo výške 0,5 % ponukovej ceny, 
•	ak žiaden z účastníkov ponukového konania nepodá ponuku aspoň vo výške všeobecnej hodnoty majetku podľa znaleckého posudku, ponukové konanie k predmetnej veci sa ukončí,  
•	kritériom pre vyhodnotenie ponukového konania bude najvyššia ponuková cena,    
•	účastníci nemajú nárok na náhradu nákladov spojených s účasťou na súťaži.
Cenová ponuka musí obsahovať nasledovné náležitosti:
•	u fyzických osôb: meno a priezvisko (aj rodné), dátum narodenia a miesto narodenia, presná adresa bydliska, číslo preukazu totožnosti, údaje o bankovom spojení, ponúknutá  cena,  podmienky   uzatvorenia  zmluvy,  účel ďalšieho využitia,  telefonický kontakt,  
•	u fyzických osôb – podnikateľov:  obchodný názov, presná adresa sídla, IČO (DIČ), údaje o bankovom spojení, ponúknutá cena, kópia výpisu zo živnostenského registra, podmienky uzatvorenia zmluvy, účel ďalšieho využitia, telefonický kontakt,
•	u právnických osôb: obchodný názov, presná adresa sídla, IČO (DIČ), údaje o bankovom spojení, ponúknutá cena, kópia výpisu z obchodného registra, v prípade, že účastník ponukového konania nie je štatutárnym zástupcom štatutárneho orgánu právnickej osoby ktorú zastupuje,  predložiť plnú moc s podpismi členov štatutárneho orgánu, podmienky uzatvorenia zmluvy, telefonický kontakt,
•	účastníkom súťaže predložené doklady v obálke musia byť originály alebo ich overené fotokópie,
•	účastník nemôže označiť údaje svojho návrhu ako dôverné. 

Bližšie informácie záujemcom poskytne:
Úrad Trenčianskeho samosprávneho kraja, K dolnej stanici 7282/20A, 911 01 Trenčín, kontaktná osoba –PhDr. Ranincová  tel. č. 032/6555 856. 

Vyhlasovateľ ponukového konania si vyhradzuje právo:
•	zrušiť ponukové konanie, 
•	odmietnuť všetky predložené cenové ponuky v príp. nevýhodných cenových ponúk,
•	v prípade formálnych nedostatkov cenovej  ponuky, ktoré nemenia jej obsah vyzvať záujemcu na jej doplnenie.

Trenčín 22. 12. 2010

                                                                                           	MUDr. Pavol Sedláček, MPH 
	predseda